b'\n_START_ARTICLE_\nVesla\xc4\x8dki savez Dalmacije\n_START_SECTION_\nPovijest VSD-a\n_START_PARAGRAPH_\nOsniva\xc4\x8dka skup\xc5\xa1tina "Podsaveza Dalmacija" iz koje je kasnije nastao Vesla\xc4\x8dki Savez Dalmacije odr\xc5\xbeana je 20. srpnja 1952. godine, a osniva\xc4\x8di su bili Gusar i Mornar iz Splita, Krka iz \xc5\xa0ibenika, Jadran iz Zadra, Neptun iz Dubrovnika i O\xc5\xa1jak iz Vele Luke. Upravni odbor sa\xc4\x8dinjavali su predstavnici klubova na \xc4\x8delu sa Josipom Vrta\xc4\x8dnikom. U\xc5\xbee rukovodstvo Saveza sa\xc4\x8dinjavali su i tajnik Dalibor Peruzovi\xc4\x87, tehni\xc4\x8dki referent dr. Dalibor Para\xc4\x87 te financijski referent Vaso Kentera. Djelatnici Saveza uspje\xc5\xa1no su sudjelovali i u organizaciji natjecanja na 8. Mediteranskim igrama u Zatonu 1979. godine. Danas je najzna\xc4\x8dajnije natjecanje koje organizira VSD Kup Dalmacije u \xc5\xa1est regata, od o\xc5\xbeujka do lipnja svake godine.'